ଖରାଦିନ ସାଙ୍ଗକୁ ବଢୁଛି ତରଭୁଜର ଚାହିଦା : କେଉଁଠି ଜମୁଛି ବେପାର ଆଉ କେଉଁଠି ଚିନ୍ତାରେ ଚାଷୀ ?\nଖରାଦିନ ସାଙ୍ଗକୁ ବଢୁଛି ତରଭୁଜର ଚାହିଦା\nଯାଜପୁର ରାସ୍ତା କଡ଼ରେ ଜମୁଛି ତରଭୁଜ ବେପାର\nକେନ୍ଦ୍ରାପଡ଼ା ଜିଲ୍ଲା ରାଜକନିକାରେ ଚିନ୍ତାରେ ଚାଷୀ\nତରଭୁଜ ଚାଷରେ ପୋକ ଲାଗୁଥିବାରୁ ଚିନ୍ତାରେ ଚାଷୀ\nଔଷଧ ଯୋଗାଇ ଦେବାକୁ ଚାଷୀଙ୍କ ଦାବି\nଆଳି,ଯାଜପୁର ( ବନମାଳୀ ସାହୁ, ଗୁଲାମ ଗସ): ଚାହିଦାରେ ତରଭୁଜ ଚାଷ । ଖରା ବଢ଼ିବା ସାଙ୍ଗକୁ ତରଭୁଜ ବେପାର ଜମି ଆସୁଥିବା ବେଳେ ରୋଗ ପୋକକୁ ନେଇ ଚିନ୍ତାରେ ଚାଷୀ । ସବୁ ପ୍ରକାର କୀଟନାଶକ ସିଞ୍ଚନ ପରେ ବି କୌଣସି ଲାଭ ନ ମିଳିବାରୁ ସରକାରୀ ସହାୟତା ପାଇଁ ଦାବି କରିଛନ୍ତି ଚାଷୀ ।\nକେନ୍ଦ୍ରାପଡ଼ା ଜିଲ୍ଲା ରାଜକନିକା କାଟଣାବଣିଆ ଅଞ୍ଚଳର ପ୍ରାୟ ୩ ଶହରୁ ଅଧିକ ଚାଷୀ ୧ ହଜାର ଏକରରୁ ଅଧିକ ଜମିରେ ଲଗାଇଛନ୍ତି । ତରଭୁଜ ଏବେ ଫଳ ଧରି ଆସୁଥିବାବେଳେ ରୋଗପୋକ ଯୋଗୁଁ ଚିନ୍ତାରେ ପଡ଼ିଛନ୍ତି ଚାଷୀ । ଯେତେ କୀଟନାଶକ ବ୍ୟବହାର କଲେ ମଧ୍ୟ କିଛି କାମ କରୁନି । ଫଳରେ ଋଣ କରି ଚାଷ କରିଥିବା ଚାଷୀ ଏବେ କଣ କରିବେ କିଛି ବୁଝିପାରୁନାହାନ୍ତି । ସରକାରଙ୍କ ତରଫରୁ ଏହାର ଅନୁଧ୍ୟାନ କରାଯିବା ସହ ଔଷଧ ଯୋଗାଇ ଦେବାକୁ ଚାଷୀ ଦାବି କରିଛନ୍ତି । ଅନ୍ୟପଟେ ପ୍ରତିବର୍ଷ ଗୋଟିଏ ପ୍ରକାର ଚାଷ କରୁଥିବାରୁ ସମସ୍ୟା ଉପୁଜିଛି । ଉପଯୁକ୍ତ ଔଷଧ ସିଞ୍ଚନ ପାଇଁ ଚାଷୀଙ୍କୁ ପରାମର୍ଶ ଦିଆଯାଇଥିବା କହିଛନ୍ତି କୃଷି ଉଦ୍ୟାନ ବିଭାଗ ସହ ଅଧିକାରୀ ।\nଧାନ ଫସଲ ବଢ଼ି ପାଣି ଧୋଇ ନେଲା ତରଭୁଜ ବି ପୋକ ଖାଇଗଲା। ଚାଷୀ ପୁଅ ଏବେ କରିବ କଣ? #Kendrapara #Odisha pic.twitter.com/GIv023Yon0\nଏପଟେ ଯାଜପୁରର ରାସ୍ତା କଡ଼ରେ ଗଦା ହୋଇଛି ଲାଲ୍ ଟହଟହ ତରଭୁଜ । ବିଭିନ୍ନ ପ୍ରକାରର ତରଭୁଜ ଦେଖି ଅଟକି ଯାଉଛନ୍ତି ଯାତ୍ରୀ । ଯାଜପୁର ୧୬ ନମ୍ବର ଜାତୀୟ ରାଜପଥର ରାସ୍ତାରେ ଯିବା ବେଳେ ତରଭୁଜ ଖାଇ ଖରା ଓ ଗରମରୁ ଆଶ୍ୱସ୍ତି ଲାଭ କରୁଛନ୍ତି ଯାତ୍ରୀ । ଖରା ବଢ଼ିବା ସାଙ୍ଗକୁ ଭଲ ବ୍ୟବସାୟ ମଧ୍ୟ ହେଉଥିବା କହିଛନ୍ତି ବ୍ୟବସାୟୀ । ଗତବର୍ଷ କରୋନା ଓ ଲକଡାଉନ୍ ଯୋଗୁଁ ତରଭୁଜ ବ୍ୟବସାୟ ମାନ୍ଦା ପଡ଼ିଥିଲା ଚଳିତ ବର୍ଷ ଲକଡାଉନ୍ କଟକଣା ନଥିବାରୁ ଭଲ ଦି ପଇସା ରୋଜଗାର କରିବାକୁ ଲକ୍ଷ୍ୟ ରଖିଛନ୍ତି ବ୍ୟବସାୟୀ ।\nରାଜ୍ୟରେ ୨୪ ଘଣ୍ଟାରେ ୨୧୮ କରୋନା ପଜିଟିଭ୍ ଚିହ୍ନଟ, ୨୧୮ ପଜିଟିଭ୍ ମଧ୍ୟରୁ କ୍ୱାରେଣ୍ଟିନରୁ ୧୨୯, ଲୋକାଲ୍ କେସ୍- ୮୯ ଚିହ୍ନଟ ହୋଇଛନ୍ତି। ବରଗଡ଼ ଜିଲ୍ଲାରୁ ସର୍ବାଧିକ ୩୪ ଆକ୍ରାନ୍ତ ଚିହ୍ନଟ ହୋଇଛନ୍ତି ।
